Josh Hutcherson

Joshua Ryan "Josh" Hutcherson (lahir 12 Oktober 1992) ialah seorang pelakon Amerika Syarikat. Hutcherson memulakan karier lakonannya pada awal era 2000an, muncul dalam beberapa komersial dan filem kecil serta peranan televisyen sebelum mendapat peranan besar pertamanya dalam House Blend. Peranan filem pertamanya adalah dalam Miracle Dogs (2003) disusuli dengan The Polar Express (2004) dan peranan suara dalam Howl's Moving Castle (2005).

Filem-filem awal Hutcherson yang lain termasuk Little Manhattan, Zathura, RV, Bridge to Terabithia, Journey to the Center of the Earth dan The Kids Are All Right. Pada tahun 2011, beliau mendapat watak utama sebagai Peeta Mellark dalam siri filem The Hunger Games. Beliau juga mempunyai peranan dalam Journey 2: The Mysterious Island dan peranan suara dalam filem animasi, Epic (2013).

Kehidupan awal
Dilahirkan di Union, Kentucky pada Oktober 12, 1992, Hutcherson merupakan anak kepada Michelle (née Fightmaster) dan Chris Hutcherson. Beliau mempunyai seorang adik, Connor. Beliau menghadiri Sekolah Rendah New Haven di Union sehingga beliau memulakan kariernya ketika berumur sembilan tahun dan mula bersekolah di rumah dengan ibunya sebagai guru. Beliau kemudiannya kembali ke Kentucky untuk menghadiri Sekolah Tinggi Ryle untuk satu semester. 

Karier lakonan

2002–2010
Selepas berpindah ke Hollywood pada tahun 2002, Hutcherson muncul dalam pelbagai iklan televisyen. Beliau mendapat peranan besar pertamanya sebagai Nicky Harper dalam House Blend disusui dengan peranan kecil dalam sebuah episod ER dan Becoming Glen. Pada tahun berikutnya, beliau berlakon sebagai Charlie Logan filem televisyen, Miracle Dogs yang disiarkan di Animal Planet. Kemudiannya pada tahun itu, beliau membintangi bersama Peter Falk dan Tim Daly dalam filem televisyen, Wilder Days. Peranan seterusnya Hutcherson adalah dalam American Splendor. Beliau juga mempunyai peranan dalam filem 2004, The Polar Express. Filem ini dibintangi Tom Hanks dan menerima ulasan bercampur daripada pengkritik. Dalam filem animasi, Howl's Moving Castle, beliau menyuarakan watak Markl. 

Pada tahun 2005, Hutcherson melakonkan watak Bucky Weston dalam Kicking & Screaming. Beliau mempunyai peranan utama dalam Little Manhattan. Beliau kemudiannya muncul sebagai watak utama dalam Zathura. Hutcherson menerima Anugerah Artis Muda bagi kategori Lakonan Terbaik dalam Filem oleh Pelakon Lelaki Muda untuk peranannya dalam filem ini.

Hutcherson kemudiannya muncul dalam filem komedi, RV pada awal tahun 2006, melakonkan watak Carl Munro. Lakonan yang menyebabkan Hutcherson dikenali adalah sebagai Jesse Aarons dalam filem fantasi 2007, Bridge to Terabithia. Hutcherson memenangi Anugerah Artis Muda bagi kategori Lakonan Terbaik dalam Filem oleh Pelakon Lelaki Muda keduanya untuk peranannya dalam filem ini. Peranan seterusnya Hutcherson adalah dalam Firehouse Dog (2007) dimana beliau melakonkan watak Shane Fahey. Filem ini menerima ulasan bercampur tetapi lakonan Hutcherson diterima baik oleh pengkritik. 

Pada tahun 2008, beliau muncul dalam Winged Creatures bersama Dakota Fanning dan dalam Journey to the Center of the Earth, sebuah filem adaptasi dari novel dengan tajuk yang sama. Beliau muncul sebagai Steve "Leopard" Leonard dalam Cirque du Freak: The Vampire's Assistant dan mempunyai peranan sokongan dalam The Kids Are All Right. Filem ini memenangi Anugerah Golden Globe bagi kategori Filem Terbaik – Muzikal atau Komedi pada tahun 2010 dan dicalonkan untuk Gambar Terbaik di Anugerah Akademi ke-83.

2011–sekarang
Pada April 4, 2011, Lionsgate mengumumkan bahawa Hutcherson telah dipilih untuk watak Peeta Mellark dalam siri The Hunger Games bertentangan Jennifer Lawrence sebagai Katniss Everdeen. Filem pertama, The Hunger Games ditayangkan pada Mac 23, 2012 dan merupakan salah satu filem dengan kutipan tertinggi pada tahun 2012. Hutcherson menerima Anugerah Filem MTV bagi kategori Lakonan Lelaki Terbaik. 

Beliau juga melakonkan watak utama dan berperanan sebagai penerbit eksekutif dalam Detention dan The Forger. Dalam Detention, beliau melakonkanw watak Clapton Davis. Beliau menyambung wataknya sebagai Sean Anderson dalam filem 2012, sekuel kepada Journey to the Center of the Earth, Journey 2: The Mysterious Island. Kemudiannya pada tahun 2012, beliau muncul dalam Red Dawn, buatan semula filem 1984 dengan tajuk yang sama. 

Pada tahun 2013, Hutcherson menyuarakan watak Nod dalam filem animasi, Epic. Beliau menyambung peranannya sebagai Peeta Mellark dalam The Hunger Games: Catching Fire. Hutcherson sekali lagi menyambung wataknya dalam kedua-dua bahagian filem adaptasi Mockingjay. The Hunger Games: Mockingjay – Part 1 ditayangkan pada November 21, 2014 dan Part 2 pada November 20, 2015. 

Hutcherson juga mempunyai peranan dalam Escobar: Paradise Lost yang ditayangkan pada Januari 16, 2015. 

Filemografi

Filem
 Tahun Tajuk Peranan Nota 2003 American Splendor Robin 2004 Motocross Kids TJ 2004  Young Hero Boy  2005 One Last Ride Joey 2005 Kicking & Screaming Bucky Weston 2005 Howl's Moving Castle  Markl Peranan suara 2005 Little Manhattan Gabriel "Gabe" Burton 2005 Zathura: A Space Adventure Walter 2006 RV Carl Munro 2007 Bridge to Terabithia Jesse Aarons 2007 Firehouse Dog Shane Fahey 2008 Winged Creatures Jimmy Jaspersen 2008 Journey to the Center of the Earth Sean Anderson 2009 Cirque du Freak: The Vampire's Assistant Steve "Leopard" Leonard 2010  Laser Allgood 2010  Chuck Filem pendek 2011 Detention Clapton Davis Juga penerbit eksekutif 2012 Journey 2: The Mysterious Island Sean Anderson 2012  Peeta Mellark 2012 7 Days in Havana Teddy Atkins 2012  Joshua Mason Juga penerbit eksekutif 2012 Red Dawn Robert Kitner 2013 Epic NodPeranan suara 2013  Peeta Mellark 2014  Peeta Mellark 2015 Escobar: Paradise Lost Nick Brady Juga penerbit eksekutif 2015  Peeta Mellark 2016 In Dubious Battle Vinnie 2017 The Long Home Nathan Winer

Televisyen
 Tahun Tajuk Peranan Nota 2002 Becoming Glen Young Glen Episod pertama 2002 House Blend Nicky Harper Episod pertama 2002 ER Matt Episod: "First Snowfall" 2003  Matthew Inwood Episod: "Till Death Do Us Part" 2003 Miracle Dogs Charlie Logan Filem televisyen 2003 Wilder Days Chris Morse Filem televisyen 2003 Line of Fire Donny Rawlings Episod: "Take the Money and Run" 2004 Eddie's Father Eddie Corbett Episod pertama 2004 Party Wagon Toad E. Bartley Peranan suara; Filem televisyen 2004 Justice League Unlimited Van-El / Young Bruce Wayne Peranan suara; Episod: "For the Man Who Has Everything" 2010  Chuck Filem pendek 2012 Punk'd Diri sendiri Episod: "Lucy Hale" 2013 Saturday Night LiveHosEpisod: "Josh Hutcherson/Haim" 2014 Face OffTetamu Episod: "Let The Games Begin"

Rujukan

Bibliografi

Pautan luar


 Josh Hutcherson di The New York Times
 Josh Hutcherson di Fandango
 Josh Hutcherson  di Focus Features
 Josh Hutcherson di Rotten Tomatoes
 Josh Hutcherson  do Biography.com
 Laman web Straight But Not Narrow  

Category:Kelahiran 1992
Category:Orang hidup
Category:Pelakon lelaki Amerika Syarikat
Category:Pelakon filem Amerika Syarikat
Category:Pelakon televisyen Amerika Syarikat
Category:Pelakon suara Amerika Syarikat
Category:Pelakon kanak-kanak Amerika Syarikat